Amin. (…) P 42 (….) Taddart, tennehwal; tawacult, yufeg-itt wawal amzun tettwaxneq seg yir isali anda tuɣ terfed cwiṭ n usirem ad yidir, maca ciṭ n terwiḥt yeskenncḍen am umrar di tfekka n Amin, tesselqef amzun tennesrurem s tuffra imi ur yezmir ad iwali imeṭṭi deg wallen n yemma-s taḥnint. Yemmut Amin, yehtuti usalas n uxxam, yessuḍ-it leḥzen i d-yebran i yicuḍaḍ-is iberkanen i d –yeglan s terwiḥt-is. Ilemzi-agi i yellan yeṭṭef abrid-is ɣer lǧameɛ, maca Rebbi sebḥanu, yessawel-as-d yuwi-t ɣur-s. Qqaren imdanen n lɛali, ur ttidiren ara aṭas, mačči am yir imdanen iwumi yessiɣzif amrar.